Il-coach ta’ Everton, Carlo Ancelotti, kien qed jitkellem waqt sessjoni diretta fuq il-profil soċjali tiegħu fuq Instagram fejn il-kliem waqa’ fuq l-ex team tiegħu AC Milan. Ancelotti qal li r-Rossoneri ma jibżgħux  jimpjegaw coaches mhux daqstant tajbin iżda meta jiġu għall-barranin jafu li jkun hemm qligħ ta’ ewro tajba u għalhekk xorta jmorru għalihom. L-ex coach ta’ Napoli, Bayern Munich u Juventus, fost l-oħrajn kien qed jirreferi għal Ralf Rangnick li qed jissemma’ ferm fl-ispekulazzjonijiet li jista’ jmexxi lir-Rossoneri matul l-istaġun li ġej u awtomatikament jispiċċa mill-kariga l-coach attwali Stefano Pioli. Ancelotti tkellem ukoll fuq l-attakkant veteran Svediż, Zlatan Ibrahimovic, fejn sostna li dan għadu tajjeb minkejja l-etá ta’ 38 sena u jkun żball jekk ir-Rossoneri jneħħuh. Ancelotti beda l-istaġun attwali ma’ Napoli iżda f’Diċembru tkeċċa mill-kariga sabiex ftit tal-ġranet wara laħaq coach ta’ Everton.